ซีไรต์รอบคัดเลือกใจกว้างให้เข้ารอบ 10 เล่มมากเป็นประวัติการณ์จนเกิดคำถามตามมาถึงคุณภาพประชาคม ลุนาชัยซิวพร้อมกัน 2 เล่มเตรียมจัดวันพบนักเขียนเมื่อเวลา 14.00 น. วันที่ 5 กรกฎาคมที่ห้องแม่กลอง โรงแรมโอเรียนเต็ล ม.ร.ว.สุขุมพันธุ์ บริพัตรประธานคณะกรรมการดำเนินงานรางวัลวรรณกรรมสร้างสรรค์แห่งอาเซียน (ซีไรต์) และคณะกรรมการคัดเลือกแถลงข่าวประกาศผลการพิจารณาคัดเลือกรางวัลซีไรต์ ประเภทนวนิยายประจำปี 2549 ว่าจากนวนิยายที่เข้าประกวด 64 เรื่องคณะกรรมการมีมติเอกฉันท์ให้เสนอนวนิยาย 10 เรื่องดังมีรายชื่อเรียงตามลำดับตัวอักษรดังต่อไปนี้เพื่อให้คณะกรรมการตัดสินพิจารณาในวาระต่อไป 1. กรณีฆาตกรรมโต๊ะอิหม่ามสะตอปา การ์เดของ ศิริวร แก้วกาญจน์ จากผจญภัยสำนักพิมพ์ 2. กลางทะเลลึกของประชาคม ลุนาชัยจากสำนักพิมพ์มติชน 3. เกียวบาวนาจอกของภาณุมาศ ภูมิถาวรจากสำนักพิมพ์มิ่งมิตร 4. เขียนฝันด้วยชีวิตของประชาคม ลุนาชัยจากสำนักพิมพ์มติชน 5. ความสุขของกะทิของงามพรรณ เวชชาชีวะ 6. เด็กกำพร้าแห่งสรวงสวรรค์ของภาณุ ตรัยเวชจากสำนักพิมพ์นานมีบุ๊คส์ 7. นอนของศักดิ์ชัย ลัคนาวิเชียรจากแพรวสำนักพิมพ์ 8. ร่างพระร่วงของเทพศิริ สุขโสภาจากสำนักพิมพ์มติชน 9. ลูกสาวฤษีของปริทรรศ หุตางกูร จากแพรวสำนักพิมพ์และ 10. เล่นเงาของจิรภัทร อังศุมาลีจากสำนักพิมพ์มติชน
ซีไรต์รอบคัดเลือกใจกว้างให้เข้ารอบ 10 เล่มมากเป็นประวัติการณ์ในการประชุมคณะกรรมการดําเนินงานรางวัลวรรณกรรมสร้างสรรค์แห่งอาเซียนในปี พ.ศ. ใด 
2549